Det var et let offer, som en tyv natten til søndag overfaldt. En 21-årig multihandicappet mand fik frarøvet sig sin pung, som han gik med i hånden, mens han var på vej hjem. Det skete på Boulevarden ved Roldgade lidt før klokken tre i nat. Umiddelbart efter tyveriet kontaktede den multihandicappede unge mand nogle forbipasserende, som kunne hjælpe ham med at kontakte politiet. Den 21-årige mand lider af gangbesvær. Samtidig bruger han høreapparat og har svært ved at tale. Han havde derfor svært ved at give politiet et signalement af gerningsmanden, som efter overfaldet løb i retning af Algade.
En 21-årig multihandicappet mand blev natten til søndag bestjålet, da han var på vej hjem fra byen.